|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ОБЩЕСТВЕНАТА КОНСУЛТАЦИЯ ПО ПРОЕКТА НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 3 ОТ 2023 Г. ЗА УСЛОВИЯТА И РЕДА ЗА ПРИЛАГАНЕ НА ИНТЕРВЕНЦИИТЕ ПОД ФОРМАТА НА ДИРЕКТНИ ПЛАЩАНИЯ, ВКЛЮЧЕНИ В СТРАТЕГИЧЕСКИЯ ПЛАН, ЗА ПРОВЕРКИТЕ, НАМАЛЕНИЯ НА ПЛАЩАНИЯТА И РЕДА ЗА НАЛАГАНЕ НА АДМИНИСТРАТИВНИ САНКЦИИ** |

| **№** | **Организация/потребител****(вкл. начина на получаване на предложението)** | **Предложения и становища** | **Приети/****неприети** | **Мотиви** |
| --- | --- | --- | --- | --- |
|  | **Proba\*** – Портал за обществени консултации на04 октомври 2023 г.**Областен съвет по животновъдство – Ловеч\*** – получено по електронен път на 06.10.2023 г. и писмо № 92-623 от 06.10.2023 г.\* становища с идентичен текст | Против премахването на “да представят допълнителни доказателства”! |  |  |
| Уважаеми Г-н Вътев, |  |  |
| С предложението и посочените мотиви за промяна: „В чл. 59, ал. 3 се пояснява, ... За да се намали административната тежест за кандидатите за подпомагане с директни плащания ангажиментът им по ал. 4 да представят допълнителни доказателства във връзка с горепосочената система отпада.“ |  |  |
| Не само не премахвате административната тежест, а връщате старото полжение за решаване на дребните спорове между животновъдите (защото само тях и техните пасища и ливади засяга тоя член) и ДФЗ в Съда! |  |  |
| Огромна административна тежест за всеки животновъд и МЗХ е тия спорове да влизат в Съда! |  |  |
| Допълнителните доказателства са:1. Файловете със маршрутите от GPS тракерите на животните от стадото2. Файлове с Геолокирани снимки от дронове3. Ежегодните снимки на GoogleEarth, публично достъпни4. Ежеседмичните сателитни снимки на спътниците от Коперникус. |  |  |
| Всички тия доказателства се приемат от българския Съд, но отнема години за да бъде разрешен спора на всяка отделна инстанция в Съда. Освен това се разхищават време и финансови средства от страна на животновъда и МЗХ.Тая възможност със Съда, пак ще остане! |  |  |
| Сега действащата наредба 3, дава възможност на животновъдите, да представят тия подготвени доказателства през системата за електронна комуникация seu.dfz.bg на служителите на ДФЗ. Служителят да погледне и прецени извършвана ли е земеделска дейност и отговаря ли на условията за подпомагане заявената площ. |  |  |
| „Допълнителните доказателства“ обикновено са нужни за доказване на паша на добитък за стръмни или каменисти терени, които не е възможно да бъдат поддържани в добро земеделско състояние с механизация.Такива терени негодни за механизация са огромна част от ползваните пасища в България.Пасането от добитък е единствения начин за употребата за земеделие на тия земи!Поощряването на животновъдите чрез ползването на такива земи дори с различно от пасища НТП (изоставени ниви, овощни градини, лозя) решава няколко проблема:1. Допълнителни пасища, които винаги са недостатъчно.2. Допълнителна финансова помощ за и без това трудно оцеляващите пасищни животновъди.3. Редовната паша на такива територии ги превежда в добро земеделско състояние, избягвайки скъпата употреба на тежка земеделска техника унищожаваща всичко живо при шредирането, каквато беше досегашната практика. |  |  |
| ПРОТИВ сме премахването на текста от чл. 59, ал. 4 “да представят допълнителни доказателства” ! | Приема се по принцип | На основание чл. 10 от Регламент за изпълнение (ЕС) 2022/1173 използването на геомаркирани снимки е предвидено да стане част от системата за мониторинг от 01.01.2025 г.Сателитните снимки на спътниците (Сентинел) от програма Коперник са основният инструмент, използван в системата за мониторинг. Приемането на данни с характеристики, различаващи се от проверимите през системата за мониторинг (снимки от GoogleEarth, индивидуални снимки, направени с дрон и дпр.) би довело до невъзможност за съпоставянето на данни, нееквивалентни на мониторинговите изображения от Сентинел и за администрирането на подадените заявления.Изразеното несъгласие от страна на кандидата с получените резултати от извършения мониторинг подлежи на експертна оценка, както и на оценка на качеството на системата за мониторинг на площ по реда на чл. 60 от Наредба № 3 от 2023 г. Освен резултатите от системата за мониторинг при административните проверки се вземат предвид и данните от Системата за идентификация на земеделските парцели относно физическите блокове със земеделска или неземеделска дейност, както и във връзка с площите, подходящи за косене. Тези данни също са обект на възражение от страна на кандидата по реда, предвиден в чл. 16в на Наредба № 105 от 2006 г.  |